b"\n_START_ARTICLE_\nContemplaci\xc3\xb3\n_START_SECTION_\nEn les diferents cultures\n_START_PARAGRAPH_\nFormes de contemplaci\xc3\xb3 diverses les podem trobar en diferents cultures i \xc3\xa8poques de la humanitat, des dels xamans o bruixots de les tribus, fins als temps actuals com els suf\xc3\xads, els monjos tibetans, els mestres zen, els gurus de l'\xc3\x8dndia, etc._NEWLINE_Per mostrar la contemplaci\xc3\xb3, primer hem de veure en la nostra ment que no pot tenir interfer\xc3\xa8ncies de tipus pensament, imaginaci\xc3\xb3, etc. Despr\xc3\xa9s simplement contemplar, la meravella de la contemplaci\xc3\xb3 sorgeix, apareix en la mateixa contemplaci\xc3\xb3 sense donar nom a all\xc3\xb2 contemplat. Contemplar no t\xc3\xa9 res que l'envolta, res que el rodeja, \xc3\xa9s la m\xc3\xa0gia de la pr\xc3\xb2pia contemplaci\xc3\xb3 sense ser m\xc3\xa0gia. Com a contemplaci\xc3\xb3 no necessita res m\xc3\xa9s.\n_START_SECTION_\nContemplaci\xc3\xb3 cristiana\n_START_PARAGRAPH_\nEs tracta de fer-se conscient de les realitats sobrenaturals, centrant la ment en D\xc3\xa9u._NEWLINE_Els primers graus per arribar a la contemplaci\xc3\xb3 es basen en l'ascetisme, en qu\xc3\xa8 es domina el cos per il\xc2\xb7luminar l'\xc3\xa0nima, fent-la m\xc3\xa9s sensible a la Pres\xc3\xa8ncia Divina. L'\xc3\xbaltim grau de contemplaci\xc3\xb3 es podria definir com a experi\xc3\xa8ncia m\xc3\xadstica, encara que per arribar a aquest estat no cal experimentar \xc3\xa8xtasi o levitacions, per\xc3\xb2 pot anar acompanyat d'aquests fen\xc3\xb2mens._NEWLINE_L'iniciat ha d'anar evolucionant en la seva capacitat de contemplaci\xc3\xb3 a mesura que es va fent m\xc3\xa9s sensible a l'amor transm\xc3\xa8s per D\xc3\xa9u. La intimitat amb Jesucrist fa possible la uni\xc3\xb3 amb el Pare, fent-nos Un amb Ell, a trav\xc3\xa9s de l'assist\xc3\xa8ncia de l'Esperit Sant. Mitjan\xc3\xa7ant aquesta uni\xc3\xb3 ens vinculem a tot el Cosmos creat._NEWLINE_Els principals mestres contemplatius de l'Esgl\xc3\xa9sia Cat\xc3\xb2lica es troben en els ordes contemplatius, especialitzats en l'oraci\xc3\xb3. Per arribar a aquest estat mental i espiritual es poden fer servir diferents tipus d'oraci\xc3\xb3, generalment la meditaci\xc3\xb3. Per practicar la contemplaci\xc3\xb3 no cal ser clergue o religi\xc3\xb3s, nom\xc3\xa9s cal tenir fe i for\xc3\xa7a de voluntat._NEWLINE_Hi ha una preg\xc3\xa0ria contemplativa per excel\xc2\xb7l\xc3\xa8ncia, l'ofici div\xc3\xad, en el qual es mediten salms i lectures del Nou Testament i es dirigeixen preg\xc3\xa0ries o peticions a D\xc3\xa9u. \xc3\x89s molt \xc3\xbatil per dissipar de la ment els pensaments banals, fent del Creador el centre del pensament._NEWLINE_Una lectura recomanada sobre la contemplaci\xc3\xb3 cristiana \xc3\xa9s \xc2\xabEl n\xc3\xbavol del no-saber\xc2\xbb, un llibre an\xc3\xb2nim angl\xc3\xa8s del segle XIV."